Tawacult i deg ara d-yekker ugrud teseɛɛu tusurt fell-as. Imi d nettat i d annar amenzu-is di tudert, ɣur-s yeḥseb-itt d aɣbalu, d lsas n tigmi-is d lebni n tnefsit-is d yiman-is (prsonalit) ɣef aya tettaṭaf aḥric ameqqran si tigmi-is, imi ma yella yekker-d gar twacult s ttrebga i watan yella gar-asen wassaɣ iǧahden ladɣa taywalt d umbaddel n tikta i usnarni n tutlayt, ad naf agrud tegma tutlayt-is akken iwata.Ad yaf iman-is yesɛa s wacu ara iqabel berra. Maca si tama-nniḍen wid d-yekkren di tgnit n diri di twaculin-nsen, neɣ beɛden fell-asen, neɣ ur yelli ara wassaɣ n teywalt gar-asen, ad naf sɛan ugur di tutlayt-nsen.Imi ad tili txus ur tegmi ara akken iwata.